Diari Oficial de la Generalitat Valenciana


Sumari del DOGV 7844, del 04-08-2016 (2016/5672)

RESOLUCIÓ de 12 de juliol de 2016, del director general de Tecnologies de la Informació i les Comunicacions de la Conselleria d'Hisenda i Model Econòmic, per la qual es fa pública la dessetena relació d'adhesions acceptades de conformitat, d'entitats locals de la Comunitat Valenciana al Conveni Marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'administració electrònica en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7844

Data del DOGV
:   04-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5672


Data del document
:   12-07-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de juliol de 2016, del director general de Tecnologies de la Informació i les Comunicacions de la Conselleria d'Hisenda i Model Econòmic, per la qual es fa pública la dessetena relació d'adhesions acceptades de conformitat, d'entitats locals de la Comunitat Valenciana al Conveni Marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'administració electrònica en l'àmbit de la Comunitat Valenciana. [2016/5672]  
El dia 3 de juliol de 2008 es va subscriure el Conveni Marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'administració electrònica en l'àmbit de la Comunitat Valenciana, que va ser publicat en el Diari Oficial de la Comunitat Valenciana en data 4 d'agost de 2008. Posteriorment es va modificar la clàusula huitena del conveni marc citat estenent la seua vigència fins al 31 de desembre de 2016 per mitjà d'addenda subscrita el 27.12.2012, publicada en el Diari Oficial de la Comunitat Valenciana del dia 23 de setembre de 2013.  
L'esmentat conveni preveu en la clàusula segona, apartat 10, que les parts que convenen, per a impulsar l'administració electrònica a la Comunitat Valenciana, es comprometen formalment a promoure i facilitar la incorporació de les entitats locals al mencionat conveni, la qual cosa s'instrumenta a través de la subscripció per aquestes d'un protocol d'adhesió, que s'arreplega en el seu annex I, així com de la seua acceptació de conformitat, per part de la Comissió Multilateral prevista en la clàusula quarta del conveni o pel membre o membres en què l'esmentada comissió delegue aquesta competència, tot això subjectant-se als models normalitzats previstos en els annexos II i III, respectivament.  
Havent-se produït l'adhesió de diverses entitats locals a l'esmentat conveni marc en els termes i condicions exposades, i havent sigut acceptada de conformitat en data 12 de juliol de 2016 pel director general de Tecnologies de la Informació i les Comunicacions, càrrec en qui la Comissió Multilateral en la reunió de 18 de novembre de 2011 va delegar aquesta competència com a membre de ple dret d'aquesta, i de conformitat amb la clàusula quarta del conveni marc referenciat, procedeix la seua publicació oficial, que figura com a annex d'aquesta resolució, per a la seua plena eficàcia a partir del dia de la publicació.  
  
Tot això es resol en compliment del que estableix la clàusula segona, apartat 10, del conveni marc assenyalat, que disposa que les adhesions acceptades de conformitat, en els termes exposats, entraran en vigor a tots els efectes el dia que es publique en el Diari Oficial de la Comunitat Valenciana.  
  
València, 12 de juliol de 2016.- El director general de Tecnologies de la Informació i les Comunicacions: Vicente Aguiló Lucía.  
  
  
  
ANNEX  
Conformitat del director general de Tecnologies de la Informació i les Comunicacions, per delegació de la Comissió Multilateral de Seguiment, a l'adhesió d'entitats locals de la Comunitat Valenciana.  
  
  
D'acord amb el Conveni Marc de Col·laboració en matèria d'Administració Electrònica en l'àmbit de la Comunitat Valenciana, subscrit en data 3 de juliol de 2008 entre la Generalitat, les diputacions de València, Alacant i Castelló, i la Federació Valenciana de Municipis i Províncies, i amb la delegació de facultats realitzada per la Comissió Multilateral en la reunió de data 18 de novembre de 2011, i de conformitat amb l'assumpció de competències per la Direcció General de Tecnologies de la Informació i les Comunicacions, en virtut del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, s'acorda:  
  
  
Únic  
Donar la conformitat a la sol·licitud d'adhesió formulada per la següent entitat local:  
  
- Almenara (Castelló)  
  
València, 12 de juliol de 2016.- El director general de Tecnologies de la Informació i les Comunicacions (membre delegat de la Comissió Multilateral): Vicente Aguiló Lucía.